钦定古今图书集成/明伦汇编/闺媛典/第259卷 > 沈引宏妻邓氏
## 钦定古今图书集成/明伦汇编/闺媛典/第259卷 > 沈引宏妻邓氏

按《五河县志》：“邓氏，宁河王邓愈后也。本虹县人，迁五
河。氏为邓祖铨季女，幼娴闺训。及笄适本邑沈引宏，
生子甫三岁而宏亡。氏年二十馀，悲号绝粒，几于就
木。氏素孝，舅姑妯娌咸爱之，俱不欲氏死，力为劝解，
因强起听命。守节三十馀年，先姑卒，姑时亦抱病床
笫，氏临绝犹以为恨。”